**Kohaliku omaalgatuse programmi 2025 kevadvoorust toetuse saajad**

Kohaliku omaalgatuse programmi 2025. aasta kevadvoorus esitati Arenduskeskusele 21 taotlust: kogukonna arengu meetmesse – 13, investeeringute ja kogukonnateenuse arendamise meetmesse – 8. Taotletav toetuse kogusumma oli 44 563,99 eurot. Kevadvoorus on taotluste rahastamiseks maakonnal 26 650 eurot, mis on 65% toetuste aasta kogusummast.

Kevadvoorus hindas komisjon 20 taotlust, millest 12 sai toetust.

Toome siinkohal ära kõik toetust saanud taotlused koos taotlejate endi selgitustega projekti sisu osas:

**MTÜ Tantsumajakas – Tiina Tantsustuudio 20. sünnipäev "Tt-stuudio 20 aastaringi"**

**(toetus 2500 eurot)**

Tiina Tantsustuudio tähistab käesoleva aasta 29. novembril Hiiumaa Spordikeskuses suure kontserdiga oma 20. aastapäeva, millele järgneb vilistlasõhtu koos tänaste tantsijatega ning nädala pärast tuleb küll Lotte kõige noorematele tantsijatele. Kahekümne aasta jooksul on stuudios tantsinud sadu huvilisi ja teele on saadetud kuus lendu vilistlasi. Tt-stuudio rikastab Hiiumaa huvitegevust ning pakub kvaliteetset tantsuhuviharidust, misläbi väärtustab Hiiumaad atraktiivse elukeskkonnana.

**Hiiumaa Käsitööselts – Suvine käsitöö- ja omatoodangulaat (toetus 2500 eurot)**

Toimuv käsitöö- ja omatoodangu laat on kogukonnale oluline sündmus. Tegemist on kohalike traditsioone säilitava no käsitöölaulupeoga, millest osa on oodatud saama nii käsitöö tegijad, kui lihtsalt austajad. Käsitöölaat on oluline oskuste säilitamiseks ja käsitöölistele võimaluse loomiseks, et näidata ja turustada oma hobi või tööd. Laadal on üle 80 müüja, toimub kultuuriprogramm, on võimalik küsida käsitööalast nõu ja soetada endale meelepärast käsitööd.

**Mittetulundusühing Suuremõisa Loss - Suuremõisa lossipäevade korraldamine ja läbiviimine 20.–21. juunil 2025 (toetus 1692 eurot)**

20.–21. juunil 2025 toimuvad taas Suuremõisa lossipäevad. Seekord on lossipäevade toimumine eriti oluline, kuna see näitab kohaliku kogukonna ühtehoidmist, meie kõigi kultuuripärandi väärtustamist ja kohaidentiteeti tugevdava traditsiooni toetamist - teeme kummarduse ka Hiiumaa rahvariietele. Lossipäevad hoiavad Hiiumaa ajaloolist pärli Eesti kultuurikaardil, aitavad kaasa Hiiumaa mainekujundusele, tõstavad kogukonna ja saare külaliste teadlikkust mõisakompleksi ajaloost ja kohapärimusest.

**Hiiumaa Käsitööselts – Käsitöömaja eeskoja avade täited (toetus 4000 eurot)**

Varasemalt on valmis käsitöömaja eeskoja vundament, karkass ja katus. Vaja oleks saada kojale ette aknad, katta akende alune sein laudisega ja valmistada kojale välisuks. Koja valmimisel võib lugeda maja esmase välisilme taastatuks ja üks Vabrikuväljaku maja oleks oma algse näoga. Maja restaureerimine aitab tutvustada nii Hiiumaa ajalugu kui arhitektuuri. Loodame inspireerida läbi oma kogemuste Hiiumaa vanade majade ilmet säilitama. Vana on praktiline ja armas.

**MTÜ Tuulte Tee – Hiiumaa Toidupanga vabatahtlike õppereis (toetus 1830 eurot)**

Hiiumaa Toidupanga vabatahtlikel puudub eelnev kokkupuude ja kogemus teiste toidupankade tööga ja vabatahtlike tegevusega. Vajadusest seda probleemi lahendada, korraldame Hiiumaa Toidupanga vabatahtlikele motiveeriva õppereisi. Külastame Saaremaa, Tallinna, Pärnu ja Läänemaa Toidupankasid. Tulemuseks olid teadmistest ja kogemustest pungil rõõmsad, entusiastlikud vabatahtlikud, kes nüüd igapäevaselt suhtlevad teiste toidupankade vabatahtlikega. Ja oskavad mitmekesistada ka oma tegevusi.

**Klubi Pühalepa Vanamehed – Mereajaloo raamatute kordustrükk (toetus 1000 eurot)**

Mereajaloo kogumike kaks esimest kogumikku on saanud kordustrüki, sest neid on palju küsitud ja hetkel on kõik otsas.

**Orjaku Külaselts – Kodulehekülje kaasajastamine ja saalimaja elektrisüsteemi parendamine (toetus 1935 eurot)**

Kodulehekülg orjaku.ee on saanud uue kuue ja sisu, lehekülge on lihtne kasutada külalistel ja lehekülje omanikul on kergem teha seal muudatusi-täiendusi. Saalimaja elektrisüsteem toimib laitmatult ja maja saab kasutada ilma probleemideta.

**MTÜ Emmaste Puhkpilliorkester – Hiiumaa XIX Puhkpillipäevad 08.-10.2025 (toetus 1400 eurot)**

Hiiumaa XIX Puhkpillipäevad toimuvad 08.-10.august 2025 aastal. Üritusega tähistatakse puhkpillimuusika mängimist Hiiumaal, rikastatakse Hiiumaa suvist muusika- ja kultuurielu. Hiiumaa XIX Puhkpillipäevadega tuuakse avalikkusele lähemale puhkpillimuusika olemus, kontserdid toimuvad Käinas ja Kärdlas. Puhkpillipäevade lõpetuseks toimub pühapäeval, kõigi osalevate orkestrite rongkäik läbi Kärdla linna ringtee juurest Kärdla Keskväljakuni marsimuusika saatel ja kontsert.

**Mittetulundusühing Hiiumaa Kino – Investeeringud kogukonnateenuse arendamisse (toetus 1600 eurot)**

Projekti eesmärk on parandada maapiirkonna kinopunktides korraldatavate kinolinastuste pildikvaliteeti ning selle tarbeks soetada suurem teisaldatav tugijalgadel ekraan.

**Mittetulundusühing Kassari Haridusselts – Ajaloolise Laisma tammtee infotahvel (toetus 2160 eurot)**

Kassari Haridusselts soovib paigaldada Laisma tammi juurde infotahvli, et tähistada selle tammi ehitamise ajaloolist tähtsust ja tugevdada kogukonna identiteeti. Aastatepikkune uurimistöö kinnitas tammi rajamise aja (1864–1869), täites olulise lünga piirkonna ajaloos. Projekt on 100% kogukonna algatus, mille eesmärk on säilitada pärandit, edendada paikkondlikku ühtekuuluvust ja pakkuda nii kohalikele kui ka külalistele teadmisi Kassari ja Hiiumaa ühenduse loost.

**Hiiumaa Laskespordi klubi – Laskespordi edendamine (toetus 3889,59 eurot)**

Hiiumaa laskespordi tegevuse edendamine võimaldab selle ala tutvustamist laiemalt avalikkusele ning tagab olemasolevatele harrastajatele paremad ja turvalisemad tingimused. Võimalik on ala tutvustada avalikult, kõigile potentsiaalsetele huvilistele atraktiivsemalt, eriti keskendudes noortele. Kogukonnas on võimalus tegeleda harrastustegevusega, mis on arendav, oma potentsiaali väärtustav ja kasulik oma vaba aja veetmiseks.

**Kärdla Linna Selts – Muinastulede öö lõke liidab Kärdla linna elanikke (toetus 1843 eurot)**

Kärdla Linna Selts, mis loob kogukonnaelus osalemise võimalusi Kärdlas, korraldab koos linnaelanikega linnaelanikele Muinastulede öö pikniku augustikuu viimasel laupäeval. Eesmärgiks on Kärdla elanike senisest tugevam kogukonnatunne - seotus kodulinna ja kogukonnaga. Korraldajad ootavad lõket tegema, muusikat kuulama, koos laulma-tantsima ja fotomeenutusi jagama ligikaudu 300 inimest. Samuti oli see eelmisel aastal, kui piknik esimest korda toimus ja korda läks.

Lisainfo: Kaja Sõrmus, KOP menetleja, tel 5345 9558, kaja.sormus@hiiumaa.ee